ྒྱད་བྲན་དུ་བཀོལ་བ༔
ཞབས་གཉིས་དམ་ཉམས་དགྲ་བགེགས་ཀྱི་སྟེང་དུ་སྐུ་འགྱིང་སྟབས་ཀྱི་ཚུལ་དུ་བཞུགས་པ༔ ཁྲོ་གཉེར་ཆུ་ཡི་རླབས་བཞིན་གཡོ་བས་དམ་ཉམས་དགྲ་ལ་ལྟས་ངན་གཏོང་བ༔ སྐུ་ལ་མེ་རི་མེ་
དཔུང་གི་ཚྭ་ཚྭ་འཕྲོ་བས་ཉམས་པའི་དགྲ་ལ་གནམ་ལྕགས་ཀྱི་ཐོག་སེར་འབེབས་པ༔ ལྷ་ཆེན་མ་ཧཱ་ཀྲོ་ཏ་ཁྱོད་ཀྱི་དགྱེས་སྡེ་མོ་ཡུམ་མཆོག་ཨུ་མ་དཱི་ཝི་ནག་མོ་ཁྲག་གི་རལ་པ་ཅན་གཡས་
ན་ཁྲམ་ཤིང་དང་སྤུ་གྲི་འཛིན་ཅིང་གཡོན་ན་ནད་རྐྱལ་དང་རྒྱུ་ཞགས་འཛིན་པས་བསྟན་དགྲའི་སྲོག་གིས་འབྲེལ་ཐག་གཅོད་ཅིང་ནད་ཀྱི་དལ་ཁ་འབེབས་ཤིང་གཤིན་རྗེའི་ཁྲམ་ལ་འདེབས་ལ༔
རྒྱུ་གཟེར་དང་གྲི་ཐབས་གཏོང་བ༔ ལས་ལ་མ་ཆེན་བྱེ་བ་འབུམ་ཕྲག་འགྱེད་པ༔ གཞན་ཡང་ཁྱོད་ཀྱི་སྐུ་ཡི་སྤྲུལ་པ་ཤན་པ་སྲོག་སྒྲུབ་ནག་མོ༔ གསུང་གི་སྤྲུལ་པ་ཟ་བྱེད་ཤ་ཟ་ཁ་མོ་ཆེ༔
༆ ཐུགས་ཀྱི་སྤྲུལ་པ་སྔགས་སྲུང་ཨེ་ཀ་ཙ་ཏི༔ ཡོན་ཏན་གྱི་སྤྲུལ་པ་ཉི་ཟླ་ཐོད་ཕྲེང་ཁྲོས་པའི་རྒྱལ་མོ༔ ཕྲིན་ལས་ཀྱི་སྤྲུལ་པ་མ་ཅིག་འདོད་པ་ཁམས་ཀྱི་དབང་ཕྱུག་མ༔ གཞན་ཡང་སྤྲུལ་པ་
365

གཏེར་ བདུད་འཇོམས་གླིང་པའི་གསུང་། གསར།
ཡང་སྤྲུལ་གྱི་ཚོགས་དཔག་མེད་འགྱེད་པས་བསྟན་པ་བཤིག་པའི་དགྲ་ལ་ནད་ཡམས་དང་ཆོ་འཕྲུལ་སྣ་ཚོགས་གཏོང་བ༔ གཞན་ཡང་སྲས་མཆོག་ཚོགས་བདག་ནག་པོ༔ ལས་མཁན་
ཚངས་པའི་རྒྱལ་པོ༔ ཀའ་བློན་རྒྱལ་ཆེན་སྡེ་བཞི༔ སྒྲོལ་གིང་ཡ་མ་རཱ་ཙ༔ འཛིན་གིང་རྡོ་རྗེ་ལེགས་པ༔ མྱུར་གིང་གཟའ་བདུད་ནག་པོ༔ རྒྱུག་གིང་བཙན་རྒོད་ཆེན་པོ༔ བདུད་པོ་
ཚེ་ལེན་ནག་པོ༔ ཀླུ་བདུད་དུག་གི་སྤུ་གྲི༔ སྲོག་བདག་པེ་ཧར་སྐུ་ལྔ༔ ལྷ་སྲིན་དྲེགས་པའི་སྡེ་ཚོགས་ཁྱེད་རྣམས་ལ་ཕྱི་ནང་གསང་བའི་མཆོད་སྤྲིན་མི་ཟད་པ་རྒྱན་གྱི་འཁོར་ལོས་གསོལ་
ལོ༔ མཆོད་དོ༔ འདྲེན་ནོ༔ བསྔོ་འོ༔ མཉེས་པ་ཆེན་པོ་དང་ལྡན་པར་གྱུར་ཅིག༔ · ཀྱེ་དགོངས་དང་ལྷ་ཆེན་དབང་གི་རྒྱལ་པོ་གཙུག་ན་ཟླ་བ་ཁྱེད་ ཀྱེ་དགོངས་དང་ལྷ་ཆེན་དབང་གི་རྒྱལ་པོ་གཙུག་ན་ཟླ་བ་ཁྱེད་ནི་སྔོན་ཚེ་རྒྱལ་བ་བུ་རམ་ཤིང་པས་
འཕགས་མཆོག་སྤྱན་རས་གཟིགས་ཀྱི་རྣམ་འཕྲུལ་དུ་ལུང་བསྟན་པ་ཡིག་རིགས་སུམ་བརྒྱ་དྲུག་ཅུའི་བྱེད་པོ་མཛད་ཅིང་རིག་པའི་གནས་ཀུན་ལ་མངའ་མཛད་པ༔ སྲིད་པའི་མངའ་བདག་བྱེང་
པའི་སངས་རྒྱས་བསྟན་པའི་སྲུང་མ་མཛད་པ༔ རྣལ་འབྱོར་པ་བདག་གི་དགྲ་ལྷ་གཉན་པོ༔ རིག་འཛིན་ཡོངས་ཀྱི་སྲོག་གི་ཀྭ་བ༔ དུས་གསུམ་རྒྱལ་བའི་སྲུང་མ་གཉན་པོ༔ སྒྲུབ་པའི་
366

དཀྱིལ་འཁོར་ཀུན་གྱི་བཀའ་སྡོད༔ ནད་རིགས་ཞི་བའི་སྨན་གྱི་རྒྱལ་པོ༔ བགེགས་རིགས་བཟློག་པའི་མཐུ་སྟོབས་རྩལ་ལྡན༔ དམ་ཉམས་དགྲ་ཡི་སྲོག་གི་
གཤེད་མ༔ ས་བཅུའི་མངའ་བདག་དཔལ་ལྡན་དབང་ཕྱུག༔ འཁོར་འདས་དབང་བསྒྱུར་གར་གྱི་དབང་ཕྱུག༔ སྲིད་པའི་འགྲན་བྲལ་མ་ཧཱ་དཱི་ཝ༔ དབང་ཆེན་ཚོགས་བདག་གཙུག་ན་ཟླ་
བ༔ ཐུགས་རྗེ་འོད་སྟོང་ལྟ་བུའི་སྲུང་མ༔ མྱུར་མགྱོགས་རླུང་འཚུབས་ལྟ་བུའི་སྲུང་མཻ༔ ཆེ་བཙན་ནམ་མཁའ་ལྟ་བུའི་སྲུང་མ༔ དྲག་ཤུལ་ཐོག་མདའ་ལྟ་བུའི་སྲུང་མ༔ སྙན་གྲགས་
ཟྭ་ དབྱར་རྔ་ལྟ་བུའི་སྲུང་མ༔ རཏྣ་དབང་རྒྱལ་ལྟ་བུའི་སྲུང་མ༔ གཙུག་ལག་ཆོས་འཁོར་གྱི་སྲུང་མ༔ དབེན་གནས་གཉན་གྱི་སྲུང་མ༔ ཕ་མྱེས་རྒྱུད་ཀྱི་སྲུང་མ༔ ཉ་སྟོང་དུས་དྲུག་གི་
སྲུང་མ༔ བརྟེན་ཅིང་བསྒྲུབ་པའི་སྲུང་མ༔ མཆོད་ཅིང་བསྟོད་པའི་སྲུང་མ༔ རང་བཞིན་ཤུགས་ཀྱི་སྲུང་མ༔ སྐྱེ་བ་གཏན་གྱི་སྲུང་མ༔ སྔོན་བསུ་རྒྱབ་སྐྱེལ་གྱི་སྲུང་མ༔ ཁས་དྲག་སྤྱི་
༈ བཙན་གྱི་སྲུང་མ༔ དཔུང་ཤུགས་རྒྱབ་བརྟེན་གྱི་སྲུང་མ༔ ནུས་མཐུ་དྲག་སྔགས་ཀྱི་སྲུང་མ༔ ངར་ཅན་སྐད་སྙན་གྱི་སྲུང་མ༔ དབང་སྡུད་ཟིལ་གནོན་གྱི་དགྲ་ལྷ༔ སྙིང་ཉེ་དམ་གཙང་གི་ €
བཅུ་གཅིག་
367

གཏེར་ བདུད་འཇོམས་གླིང་པའི་གསུང་། གསར།
དགྲ་ལྷ༔ དགྲ་བསད་བགེགས་འདུལ་གྱི་དགྲ་ལྷ༔ དངོས་གྲུབ་གཏེར་མཛོད་ཀྱི་ཆོས་སྐྱོང་ཆེན་པོ་ལྷ་མཆོག་དབང་ཕྱུག་ཆེན་པོ་དཔའ་བོ་གར་གྱི་དབང་ཕྱུག༔ འདོད་རྒྱལ་ཚོགས་ཀྱི་བདག་
པོ༔ དབང་ཆེན་གཙུག་ན་ཟླ་བ༔ ལས་མཁན་མ་ཧཱ་ཀྲོ་ཏ༔ ཡུམ་མཆོག་ཨུ་མ་དཱི་ཝི༔ རེ་ཏཱི་གར་གྱི་དབང་མོ༔ སྲས་མཆོག་ལེགས་ལྡན་ནག་པོ༔ ལས་བཞིའི་ཌཱ་ཀི་མ་བཞི༔
སྒྲོལ་བའི་གིང་ཆེན་སྡེ་བཞི༔ ལས་མཁན་བདུད་བཙན་ཀླུ་གསུམ༔ གཡས་ཀྱི་རུ་འདྲེན་མགོན་པོ་ཕོ་རྒྱུད༔ གཡོན་གྱི་རུ་འདྲེན་ལྷ་མོ་མོ་རྒྱུད༔ སྔོན་གྱི་སྣ་འདྲེན་སྡེ་དཔོན་སུམ་ཅུ༔
རྒྱབ་ཀྱི་རྗེས་ཉུལ་དཔལ་མགོན་བདུན་ཅུ་ལ་སོགས་སྤྲུལ་འཁོར་བཀའ་སྡོད་དང་བཅས་པ་ཁྱེད་རྣམས་ལ་ཕྱི་ཉེར་སྤྱོད་བདུན་གྱི་མཆོད་པ༔ ནང་འདོད་ཡོན་ལྔའི་མཆོད་པ༔ གསང་བ་སྨན་
རཀ་གཏོར་མའི་མཆོད་པ༔ ཡང་གསང་སྦྱོར་བ་དང་སྒྲོལ་བའི་མཆོད་པ༔ ཤ་རི་ཁྲག་གི་རྒྱ་མཚོ༔ སྤྱོར་བ་བདེ་སྟོང་གི་མཆོད་པ༔ དྲག་པོ་དམར་གྱི་དབང་ལྔ༔ ཟས་སྨན་དར་ཟབ་སྣ་
ཚོགས༔ རིན་ཆེན་དཀོར་ནོར་སྣ་ཚོགས༔ རི་དྭགས་གཡུང་དྭགས་སྣ་ཚོགས༔ རྒྱལ་སྲིད་སྣ་བདུན་བཀྲ་ཤིས་རྟགས་བརྒྱད་རྫས་བརྒྱད༔ ག་ཎ་ཚོགས་ཀྱི་པཱུ་ཛ་ལ་སོགས་པའི་ཕྱི་ནང་
368

གསང་བའི་མཆོད་སྤྲིན་མི་ཟད་པ་རྒྱན་གྱི་འཁོར་ལོས་གསོལ་ལོ༔ མཆོད་དོ༔ འདྲེན་ནོ༔ མཉེས་པ་ཆེན་པོ་དང་ལྡན་པར་གྱུར་ཅིག༔ ཅེས་པས་མཆོད་པའི་ཡོ་བྱད་
ཀུན་གྱིས་མཆོད༔ དེ་ནས་ཕྲིན་ལས་བཅོལ་བ་ནི༔ ཧོཿ དགོངས་སུ་གསོལ་ལོ༔ ལྷ་མཆོག་ཆེན་པོ་དཔའ་བོ་གར་གྱི་དབང་ཕྱུག་ཁྱོད་ལ་ཕྲིན་ལས་སུ་བཅོལ་བ་ནི༔ ཁྱེད་ནི་རྣལ་འབྱོར་པ་བདག་གི་
ཕ་ལྟར་དུ་བསྒྲུབ་པ་ཡིན་གྱིས་ཕ་ལྟར་དུ་བརྩེ་བར་གྱིས་ཤིག༔ མ་ལྟར་དུ་བསྟེན་པ་ཡིན་གྱིས་མ་ལྟར་དུ་བྱམས་པར་གྱིས་ཤིག༔ གྲོགས་ལྟར་སྒྲུབ་པས་གདུང་སེམས་མ་ཆུང་༔ སྤུན་ལྟར་
་ བསྟེན་པས་ཕྲག་དོག་མ་མཛད༔ བྲན་ལྟར་བསྟེན་པས་ཕྲིན་ལས་མ་གཡེལ་ཅིག༔ འབོད་པའི་ཚེ་ན་སྙན་མ་སྲ་ཞིག༔ བརྟེན་ཅིང་བསྒྲུབ་པའི་ཚེ་ན་རྒྱང་མ་རིང་ལ་ཐུགས་མ་གཡེལ་ཅིག༔
ཞི་བའི་ལས་དང་བཟློག་ལས་བཅོལ་ཚེ་སྟོབས་དང་རྒྱ་མ་ཆུང་༔ གཞན་ཡང་ལྷ་ལས་ལྷའི་མཆོག་ཏུ་ཁྱོད་བསྒྲུབ་བོ༔ དཀའ་བ་དང་དུ་བླང་ཞིང་ངལ་བ་ཁྱད་དུ་བསད་ནས་ཁྱོད་བསྒྲུབ་བོ༔
༆ ཟས་ཀྱི་ཕུད་དང་༔ ནོར་གྱི་བཅུད་བསྡུས་ཏེ་ཁྱོད་བསྒྲུབ་པ་ཡིན་གྱིས༔ རྣལ་འབྱོར་པ་བདག་ལ་གཡང་ཆེན་གྱི་ནོར་སྐྱེལ་ཅིག༔ བཅུད་ཆེན་གྱི་ཟས་སྡུས་ཤིག༔ བརྗིད་ཆེན་གྱི་གོས་སྐོན་
18
369

གཏེར་ བདུད་འཇོམས་གླིང་པའི་གསུང་། གསར།
ཅིག༔ མི་སྙིང་དམར་པོ་སྒུལ་ཅིག༔ མི་སེམས་སྣང་བ་གཡོས་ཤིག༔ མཛའ་སྡུག་གི་གྲོགས་དང་སྤྲོད་ཅིག༔ སྦྱིན་བདག་ཕོ་མོའི་ལག་པ་སྒུལ་ཅིག༔ འགྲོ་བ་མི་ཡི་རྣམ་ཤེས་གཡོས་
ཤིག༔ ལྷ་འདྲེ་མི་གསུམ་དབང་དུ་སྡུས་ཤིག༔ འདོད་རྒུའི་དཔལ་ཡོན་ཐམས་ཅད་རྒྱུན་ཆད་མེད་པར་སྩོལ་ཅིག༔ སངས་རྒྱས་ཀྱི་བསྟན་པའྀ་རྒྱལ་མཚན་སྒྲེངས་ཤིག༔ མུ་སྟེགས་ཀྱི་
བསྟན་པ་གཏན་ནས་བཟློག་ཅིག༔ གཞན་ཡང་ཉི་མ་ཕྱོགས་བཞི་མཚམས་བརྒྱད་ཀྱི་དགྲ་བགེགས་གནོད་བྱེད་ཐམས་ཅད་བརླག་པར་མཛོད་ཅིག༔ བཅོམ་པར་མཛོད་ཅིག༔ འདུལ་བར་
མཛོད་ཅིག༔ ཞི་བའི་ཕྲིན་ལས་ཀྱིས་དཔའ་བཀོངས་ཤིག༔ ཤཱནྟིཾ་ཀུ་རུ་ཡེ་སྭཱ་ཧཱ༔ རྒྱས་པའི་ཕྲིན་ལས་ཀྱིས་ཚེ་བསོད་སྤེལ་ཅིག༔ པུཎྚི་ཀུ་རུ་ཡེ་སྭཱ་ཧཱ༔ དབང་གི་ཕྲིན་ལས་ཀྱིས་ཁམས་
གསུམ་དབང་དུ་སྡུས་ཤིག༔ ཝཱ་ཤཾ་ཀུ་རུ་ཡེ་སྭཱ་ཧཱ༔ དྲག་པོའི་ཕྲིན་ལས་ཀྱིས་དགྲ་བགེགས་གནོད་བྱེད་རྡུལ་དུ་བརླག་ཅིག༔ མཱ་ར་ཡ་རྦད་རྦད་ཕཊཿ༔ ཧོཿ ལྷ་མཆོག་དབང་ཕྱུག་ཆེན་
པོ་ཡུམ་མཆོག་ཨུ་མ་དཱི་ཝི་འཁོར་དང་བཅས་པས་བདག་ལ་སྐད་ཅིག་འབྲལ་བ་མེད་པར་ལུས་དང་གྲིབ་མ་བཞིན་དུ་འགྲོགས་ལ་ཕྲིན་ལས་རབ་འབྱམས་ཐམས་ཅད་ཐོགས་མེད་དུ་སྒྲུབས་ཤིག༔
370

4
རྣལ་འབྱོར་པ་བདག་ཅག་དཔོན་སློབ་འཁོར་དང་བཅས་པའི་མི་མཐུན་པའི་ཕྱོགས་ངན་པ་ཐམས་ཅད་ལས་རྒྱལ་བར་མཛོད་ཅིག༔ གཞན་ཡང་རྣལ་འབྱོར་པ་
བདག་ཅག་གི་ནད་གདོན་འགལ་རྐྱེན་བར་ཆད་ཞི་བའི་ཕྲིན་ལས་མཛོད་ཅིག༔ ཚེ་བསོད་ནམས་མངའ་ཐང་ཡོན་ཏན་རླུང་རྟ་བླ་གཟའ་སྙན་གྲགས་ཐམས་ཅད་འཕེལ་ཞིང་རྒྱས་ཏེ་བརྟན་པར་
མཛོད་ཅིག༔ ཁམས་གསུམ་སྲིད་གསུམ་གྱི་སྐྱེ་འགྲོ་ཕོ་མོ་གང་ཟག་བཟང་རྒུ་ཆེ་བཙན་མཁས་བཙུན་བླ་སློབ་རྒྱལ་བློན་འབངས་གསུམ་ཟས་ནོར་ལོངས་སྤྱོད་ཐམས་ཅད་སྐད་ཅིག་ཉིད་ལ་
དབང་དུ་སྡུས་ཤིག༔ བདག་ལ་ཉི་མ་ཕྱོགས་བཞི་མཚམས་བརྒྱད་ནས་སྡང་བར་བྱེད་པའི་དགྲ༔ གནོད་པར་བྱེད་པའི་བགེགས༔ ཚེ་ལེན་གྱི་བདུད༔ བར་ཆད་ཀྱི་རྐྱེན་༔ བྱད་མ་ལྷ་དང་
བཅས་པ་མེ་སྟག་ཆུས་བསད་པ་བཞིན་དུ་རློག་ཅིག༔ ཐུལ་ཅིག་སོད་ཅིག་སྒྲོལ་ཅིག༔ གཞན་ཡང་ནད་འོང་ན་སྨན་ཐོང་༔ དུག་འོང་ན་རྩི་སྐྱོལ༔ དགྲ་འོང་ན་བྱ་ཐོང་༔ བགེགས་འོང་ན་
༈ མགོ་ཁོས་ཤིག༔ ཤག་དང་རྒྱན་ཁ་ཁྱོད་ཀྱིས་ཟུངས་ཤིག༔ སྡང་བའི་དགྲ་ལ་མཐུ་མ་ཆུང་༔ གནོད་པའི་བགེགས་ལ་རྩལ་མ་ཞན༔ བཅོལ་བའི་ལས་ལ་བང་མ་བུལ་ཅིག༔ ཆུ་རབ་
371
18

བདུད་འཇོམས་གླིང་པའི་གསུང་། གསར།
མེད་ལ་རབ་ཚུག་ཅིག༔ བྲག་ཐེམ་མེད་ལ་ཐེམ་སྐས་གྱིས་ཤིག༔ ལེགས་པ་བརྒྱ་དང་སྤྲོད༔ ཉེས་པ་སྟོང་དང་བསྣོལ༔ ཁ་ཡི་ཟས་འདོད་ཟས་དང་སྤྲོད༔ ལག་པ་ནོར་འདོད་ནོར་དང་
སྤྲོད༔ སྙིང་གིས་ཆོས་འདོད་ཆོས་དང་སྤྲོད༔ འཆི་བདག་གི་བདུད་ཐུལ༔ དངོས་གྲུབ་ཀྱི་སྒབ་འདྲེ་ཆོམས༔ ཟས་སྦྱིན་གྱི་ལྷ་གྱིས༔ ནོར་སྦྱིན་གྱི་དཔལ་གྱིས༔ བཟང་བའི་མགོན་
གྱིས༔ ཁས་དྲག་དང་དཔུང་ཤུགས་གྱིས༔ གཞན་ཡང་སྒྲུབ་པའི་རྟགས་སྟོན་ཅིག༔ སྙན་པའི་སྒྲ་སྒྲོགས་ཤིག༔ དགྱེས་པའི་ཞལ་སྟོན་ཅིག༔ གྲགས་པའི་དུང་བུས་ཤིག༔ སུ་ལ་མི་
རེ་ཁྱོད་ལ་རེའོ༔ སུ་ལ་མི་ལྟོས་ཁྱེད་ལ་ལྟོས་སོ༔ རྒྱལ་མཚན་དུ་ཁྱེད་འཛུག་གོ༔ དཔའ་དར་དུ་ཁྱེད་ཕྱར་རོ༔ དཔུང་གཉེན་དུ་ཁྱེད་བསྟེན་ནོ༔ སྙིང་གྲོགས་སུ་ཁྱེད་བཙལ་ལོ༔
ཆོས་སྐྱོང་དུ་ཁྱེད་བསྒྲུབ་བོ༔ སྡང་བའི་དགྲ་ཐུལ་ཅིག༔ གནོད་པའི་བགེགས་ཆོམས་ཤིག༔ སྤོ་ལ་དཔའ་བའི་དར་ཕྱོར་ཅིག༔ ཁྲོམ་དུ་སྙན་པའི་དུང་བུས་ཤིག༔ གང་འདོད་ཀྱི་བསམ་
པ་སྒྲུབས་ཤིག༔ ཕར་ལ་འགྲོ་ན་སྐྱེལ་མ་གྱིས་ཤིག༔ ཚུར་ལ་འོང་ན་བསུ་མ་གྱིས་ཤིག༔ མཐོ་བར་ཉིན་གྱི་བྱ་ར་གྱིས་ཤིག༔ དམའ་སར་མཚན་གྱི་མེལ་རྩེ་གྱིས་ཤིག༔ འཇིགས་སར་
372

ལམ་གྱི་སྐྱེལ་མ་གྱིས་ཤིག༔ འདོད་རྒུའི་དཔལ་ཡོན་ཕུན་སུམ་ཚོགས་པ་དང་ལྡན་པར་མཛོད་ཅིག༔ གཞན་ཡང་ད་ལྟ་ཚེ་འདི་ལ་བདག་གི་བརྟེན་པའི་གནས་ནི་
བཅུ་བཞི་བྱོན།
བཤད་སྒྲུབ་ཀྱི་གཙུག་ལག་ཁང་དང་དབེན་པའི་རི་ལ་གནས་པར་མཛོད་ཅིག༔ དེ་ཚེ་འཚོ་བའི་ཡོ་བྱད་སྦྱོར་ལ་སྐལ་ལྡན་གྱི་འཁོར་སློབ་ངང་གིས་སྡུས་ཤིག༔ བདག་གི་རྒྱུད་ལ་ངེས་འབྱུང་
དང་སྐྱོ་ཤེེས་ཀྱི་བསམ་པ་རྒྱུན་དུ་གནས་པར་མཛོད་ལ་བློ་སྣ་དམ་པའི་ཆོས་ལ་དྲོངས་ཤིག༔ བློ་ཕུག་གཏན་གྱི་བདེ་བ་རྫོགས་པའི་སངས་རྒྱས་ཀྱི་ས་རུ་སྐྱོལ་ཤིག༔ སྨིན་གྲོལ་གྱི་གདམས་པ་
ཉམས་སུ་བླངས་པ་ཙམ་གྱིས་གོལ་ཤོར་གྱི་འཕྲང་ལས་བསྒྲལ་ནས༔ ས་ལམ་གྱི་ཡོན་ཏན་མཐའ་དག་རྒྱུད་ལ་སྐྱེས་ནས་མཐར་ཐུག་གདོད་མའི་དབྱིངས་སུ་འཕོ་མེད་ཆོས་སྐུའི་རྒྱལ་སྲིད་ལ་
དབང་འབྱོར་ནས༔ དོན་གཉིས་ལྷུན་གྱིས་གྲུབ་པའི་ཕྲིན་ལས་མཛོད་ཅིག༔ བདུད་རྩིའི་ཕུད་རྒོད་གཙང་མའི་ཕྱོགས་སུ་མཆོད༔ མཆོད་གཏོར་ལས་ཀྱི་བ་ལིང་ནང་དུ་ཕུལ༔ མཐར་ནི་ལས་གཏོར་བསང་གི་ནང་དུ་བསྲེགས༔
༆ དེ་ལྟར་རྒྱུན་དུ་བསྐང་གསོལ་རབ་འབད་ན༔ ལས་གང་བརྩོན་བྱས་མྱུར་དུ་འགྲུབ་པར་འགྱུར༔ ཁྱད་པར་ཉ་སྟོང་དུས་དྲུག་རྒྱུ་དུས་ལ༔ ལས་བཞིའི་ཕྲིན་ལས་གང་བཅོལ་འགྲུབ་པ་དང་༔ སྐྱེ་འགྲོ་ཕོ་མོ་རང་དབང་མེད་པར་འདུ༔ དཔལ་དང་འབྱོར་པ་
373
18

གཏེར་ བདུད་འཇོམས་གླིང་པའི་གསུང་། གསར།
རྣམ་ཐོས་བུ་དང་མཚུངས༔ ནུས་མཐུ་དྲག་རྩལ་ཧེ་རུ་ཀ་དང་མཉམ༔ ཆོས་སྐུའི་དུས་ན་མགོན་པོ་ཚེ་མཐའ་ཡས༔ ལོངས་སྐུ་སྤྱན་རས་གཟིགས་དབང་རྟ་མཆོག་དཔལ༔ སྤྲུལ་སྐུ་དབང་ཕྱུག་ཚོགས་བདག་འདོད་པའི་རྒྱལ༔ རྣམ་གསུམ་དབྱེར་མེད་
བདེ་ཆེན་དབང་གི་ལྷ༔ འདི་འདྲའི་ཆོས་སྐྱོང་འཇིག་རྟེན་གསུམ་ན་དཀོན༔ དེ་ཕྱིར་འདི་ལ་རྟག་ཏུ་ནན་ཏན་མཛོད༔ ཨེ་མ་བདག་འདྲ་པདྨ་ཐོད་ཕྲེང་གིས༔ ལྷ་ཆེན་དབང་ཕྱུག་ཕུད་བསྐང་མང་སྦས་ཀྱང་༔ ཡང་ཟབ་སྙིང་པོ་འདི་ལས་སྦས་པ་མེད༔
དེ་ཕྱིར་གཅིག་བརྒྱུད་ལས་ནི་སྤེལ་མི་རུང་༔ གལ་ཏེ་སྤེལ་ན་བཀའ་ཆད་དྲག་པོ་འབེབས༔ དུས་ངན་ཐ་མ་བསྐལ་པའི་མར་གཤམ་ལ༔ སྐལ་ལྡན་ལས་འཕྲོ་ཅན་དང་འཕྲད་པར་ཤོག༔ བཀའའདི་སྔགས་སྲུང་ཨེ་ཀ་ཙ་ཏི་དང་༔ དྲང་སྲོང་གཟའ་བདུད་
དུག་གི་སྤུ་གྲིས་སྲུངས༔ སྐྱེས་བུ་ཆེན་པོས་སྤྱི་ཡི་བྱ་ར་མཛོད༔ བཀའ་ལོག་དམ་ཉམས་རྣམས་ཀྱི་སྙིང་ཁྲག་འཐུང་༔ སྣོད་ལྡན་ལས་འཕྲོ་ཅན་གྱི་ལག་ཏུ་སྤྲོད༔ ས་མ་ཡཿ རྒྱ་རྒྱ་རྒྱ༔ 17agN: DII:
གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ བཀའ་རྒྱ༔ གཉན་རྒྱ༔ ཞེས་པ་འདི་ཉིད་གར་དབང་ཁྲག་འཐུང་བདུད་འཇོམས་རྡོ་རྗེས་དབང་ཕྱུག་གསང་བ་དྲེགས་པའི་སྲོག་རྒྱུད་ལས་ཁོལ་དུ་ཕྱུང་ཞིང་དག་པར་ཕབ་
པའོ། །དགེའོ། །དགེའོ། །དགེའོ༎
374

དབང་ বাউবা